Valticė
Valticė (ček. Valtice) – miestas Čekijos pietryčiuose, Pietų Moravijos krašte, netoli Austrijos sienos, 265 km nuo Prahos. Miesto įžymybė yra barokinė Valticės pilis, XVIII a. suprojektuota italų architekto Domenico Martinelli. Pilį supa angliškas parkas su Dianos šventykla ir neoklasicistiniais statiniais. Valticės pilis su gretima Lednicės pilimi 1996 m. įtraukta į UNESCO pasaulio paveldo sąrašą.